Nan Tujuah, Palupuh, Agam

Nan Tujuah marupoan salah satu nagari nan ado diKecamatan Palupuh, Kabupaten Agam, Sumatera Barat.

Sijarah 
Konon kabanyo, namo Nan Tujuah bamulo dari nagari Nan Limo ditambah duo nagari, iyolah nagari Sipisang jo nagari Simauang. Asa usua niniak moyang nagari Nan Tujuah barasa dari kanagarian Kapau, Kamang, sudah tu manuju Tujuah Lurah Koto Rantang dan akianyo sampai di Nan Limo.

Nan tamasuak ka dalam nagari Nan Limo adolah Paninggiran Ateh, Paninggiran Bawah (Paninggiran Baruah), Sariak Laweh, Kuran-kuran, Tunggua Banio Bateh Rimbang, Sungai Baluka, jo Bateh Sariak; nan tamasuak nagari Sipisang adolah Sipisang, Haraban, jo Aia Kijang; sadang nan tamasuak nagari Simaung adolah Simauang Hilia, Simauang Mudiak, jo Lariang.

Suku 
Nagari Nan Tujuah dihuni jo suku-suku Chaniago, Tanjuang, Koto, Jambak, Piliang, Sikumbang, jo Malayu.

Jorong 
Di nagari iko tadapek babarapo jorong, yaitu:

Nagari Nan Limo:
 Jorong Paninggiran Ateh
 Jorong Paninggiran Baruah
 Jorong Kuran-Kuran
 Jorong Sungai Baluka
 Jorong Sariak Laweh
 Jorong Bateh Sariak
 Jorong Tunggua Banio Bateh Rimbang
 Jorong Sipisang
 Jorong Haraban
 Jorong Aia Kijang
 Jorong Simauang Hilia
 Jorong Simauang Mudiak
 Jorong Lariang

Rujuakan 

Palupuh, Agam